CELEX: C2004/300/93
Language: da
Date: 2004-12-04 00:00:00
Title: Sag T-390/04: Sag anlagt den 28. september 2004 af Carla Piccinni-Leopardi, Carlos Martínez Mongay og Georgios Katalagarianakis mod Kommissionen for De Europæiske Fællesskaber

4.12.2004   
            
            
               DA
            
            
               Den Europæiske Unions Tidende
            
            
               C 300/48
            
         Sag anlagt den 28. september 2004 af Carla Piccinni-Leopardi, Carlos Martínez Mongay og Georgios Katalagarianakis mod Kommissionen for De Europæiske Fællesskaber
   (Sag T-390/04)
   (2004/C 300/93)
   Processprog: fransk
   Ved De Europæiske Fællesskabers Ret i Første Instans er der den 28. september 2004 anlagt sag mod Kommissionen for De Europæiske Fællesskaber af Carla Piccinni-Leopardi og Carlos Martínez Mongay, Bruxelles, og af Georgios Katalagarianakis, Overijse (Belgien), ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgerne har nedlagt følgende påstande:
   
               —
            
            
               Annullation af Kommissionens afgørelse om at tildele points for fortjeneste og optjente prioritetspoints, samt af afgørelsen om ikke at forfremme sagsøgerne til lønklasse A4.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgerne i denne sag har anfægtet Kommissionens afgørelse om ikke at tildele dem specifikke points for fortjeneste eller prioritetspoints i forfremmelsesåret 2003 med henblik på en hensyntagen til ændringen af deres indplacering ved ansættelsen og afgørelsen om ikke at forfremme dem til lønklasse A4 i samme forfremmelsesår.
   Sagsøgerne har til støtte for deres påstande gjort gældende:
   
               —
            
            
               at vedtægtens artikel 43 og 45 er tilsidesat derved, at sagsøgerne, selv om bedømmelserne var blevet udfærdiget forinden, alligevel kun blev tilkendt en fast godtgørelse for deres hidtidige fortjenester. Sagsøgerne har herved understreget, at tildelingen af et foreløbigt prioritetspoint for anciennitet i lønklassen efter deres opfattelse tilsidesætter princippet om, at forfremmelse tildeles efter en sammenligning af tjenestemændenes fortjenester
            
         
               —
            
            
               at der er sket tilsidesættelse af princippet om ligebehandling og om forbud mod forskelsbehandling, samt af vedtægtens artikel 5, stk. 3, og af princippet om ret til en karriere. Sagsøgerne har herved anført, at de tjenestemænd, som ikke har kunnet blive forfremmet i lang tid, fordi deres fortjenester ikke er blevet fundet tilstrækkelige, er blevet tildelt og for forfremmelsesåret 2004 vil blive tildelt specielle prioritetspoints. Sagsøgerne, hvis fortjenester ikke har kunnet bedømmes korrekt ved starten af deres karriere, behandles derimod på samme måde som de tjenestemænd, der ved ansættelsen ikke har kunnet blive indplaceret i en højere lønklasse
            
         
               —
            
            
               at EF-traktatens artikel 233 er tilsidesat. Sagsøgerne har herved anført, at spørgsmålet i denne sag er, hvorvidt afgørelsen om ved ansættelsen at indplacere sagsøgerne i den højere lønklasse i stillingsgruppen kan begrænses således, at denne fratages dens effektive virkning, efter at de almindelige gennemførelsesbestemmelser vedrørende kriterierne for indplacering er blevet erklæret ulovlige og Kommissionen har forpligtet sig til på ny at undersøge indplaceringen af adskillige tjenestemænd, som er ansat i henhold til disse almindelige bestemmelser.